CELEX: 32003R0763
Language: el
Date: 2003-04-30 00:00:00
Title: Κανονισμός (ΕΚ) αριθ. 763/2003 της Επιτροπής, της 30ής Απριλίου 2003, για την τροποποίηση του κανονισμού (ΕΚ) αριθ. 2768/98 σχετικά με το καθεστώς χορήγησης ενισχύσεων για την ιδιωτική αποθεματοποίηση ελαιολάδου

Avis juridique important

|

32003R0763

Κανονισμός (ΕΚ) αριθ. 763/2003 της Επιτροπής, της 30ής Απριλίου 2003, για την τροποποίηση του κανονισμού (ΕΚ) αριθ. 2768/98 σχετικά με το καθεστώς χορήγησης ενισχύσεων για την ιδιωτική αποθεματοποίηση ελαιολάδου  

Επίσημη Εφημερίδα αριθ. L 109 της 01/05/2003 σ. 0012 - 0012

Κανονισμός (ΕΚ) αριθ. 763/2003 της Επιτροπήςτης 30ής Απριλίου 2003για την τροποποίηση του κανονισμού (ΕΚ) αριθ. 2768/98 σχετικά με το καθεστώς χορήγησης ενισχύσεων για την ιδιωτική αποθεματοποίηση ελαιολάδουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 1513/2001(2), και ιδίως το άρθρο 12α τρίτο εδάφιο,Εκτιμώντας τα ακόλουθα:(1) Το άρθρο 5 του κανονισμού (ΕΚ) αριθ. 1638/98 του Συμβουλίου, της 20ής Ιουλίου 1998, που τροποποιεί τον κανονισμό αριθ. 136/66/ΕΟΚ περί κοινής οργανώσεως αγοράς στον τομέα των λιπαρών ουσιών(3), όπως τροποποιήθηκε από τον κανονισμό (ΕΚ) αριθ. 1513/2001, έχει προβλέψει, μετά από τον τελευταίο κανονισμό, την κατάργηση του άρθρου 12α του κανονισμού αριθ. 136/66/ΕΟΚ με ισχύ από την 1η Νοεμβρίου 2004 αντί της 1ης Νοεμβρίου 2001, επιτρέποντας με τον τρόπο αυτό την παράταση ορισμένων μέτρων της αγοράς, συμπεριλαμβανομένου του καθεστώτος ενίσχυσης στις συμβάσεις ιδιωτικής αποθεματοποίησης. Το εν λόγω άρθρο 12α προβλέπει τη δυνατότητα να εφαρμοσθεί ένα καθεστώς ενίσχυσης στην ιδιωτική αποθεματοποίηση του ελαιολάδου, σε περίπτωση σοβαρής διαταραχής της αγοράς σε ορισμένες περιοχές της Κοινότητας.(2) Προκειμένου η υλοποίηση των συμβάσεων ιδιωτικής αποθεματοποίησης χύμα παρθένου ελαιολάδου να είναι δυνατόν να συνεχισθεί έως τις 31 Οκτωβρίου 2004, πρέπει να τροποποιηθεί το άρθρο 1 παράγραφος 2 του κανονισμού (ΕΚ) αριθ. 2768/98 της Επιτροπής(4), όπως τροποποιήθηκε από τον κανονισμό (ΕΚ) αριθ. 1081/2001(5). Για λόγους νομικής ασφάλειας, πρέπει να προβλεφθεί η εφαρμογή του παρόντος κανονισμού από την 1η Νοεμβρίου 2001.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 1 παράγραφος 2 του κανονισμού (ΕΚ) αριθ. 2768/98, η ημερομηνία "31 Οκτωβρίου 2001" αντικαθίσταται από την ημερομηνία "31 Οκτωβρίου 2004".Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Νοεμβρίου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Απριλίου 2003.Για την ΕπιτροπήFranz FischlerΜέλος της Επιτροπής(1) ΕΕ 172 της 30.9.1966, σ. 3025/66.(2) ΕΕ L 201 της 26.7.2001, σ. 4.(3) ΕΕ L 210 της 28.7.1998, σ. 32.(4) ΕΕ L 346 της 21.12.1998, σ. 14.(5) ΕΕ L 149 της 2.6.2001, σ. 17.